22, параграф 1, той може при съгласие от договарящата страна, направила предложението, да приложи процедурата за изменение, предвидена в член 22, вместо процедурата за преразглеждане.
 Член 25
 Уведомявания
 Освен уведомяванията и съобщенията, предвидени в членове 23 и 24, Генералният секретар на ООН уведомява всички държави за следното:
 a)
 подписване, ратифициране, приемане, одобрение и присъединяване в съответствие с член 16;
 б)
 датите на влизане в сила на конвенцията съобразно член 17;
 в)
 денонсиране по член 18;
 г)
 прекратяване действието на конвенцията по член 19;
 д)
 резерви по член 21.
 Член 26
 Заверени копия
 След 31 март 1984 г. Генералният секретар на ООН предава две заверени копия от настоящата конвенция на всяка от договарящите се страни и на всички държави, които не са договарящи се страни.
 Съставено в Женева на двадесет и първи октомври хиляда деветстотин осемдесет и втора година в един-единствен оригинал, чиито текстове на английски, френски, руски и испански са еднакво автентични.
 В свидетелство на което долуподписаните пълномощни представители, надлежно упълномощени за това, са подписали тази конвенция.
 ПРИЛОЖЕНИЕ 1
 ХАРМОНИЗИРАНЕ НА МИТНИЧЕСКИЯ КОНТРОЛ И ДРУГ КОНТРОЛ
 Член 1
 Принципи
 1. Доколкото митническите органи присъстват по всички граници и намесата им е от общ характер, друг контрол следва да се организира в рамките на възможното, по хармонизиран начин с митническия контрол.
 2. При прилагане на този принцип е възможно, ако е подходящо, целият или част от този контрол да се извършва на място, различно от границата, при положение че използваните процедури допринасят за улесняване на международното движение на стоките.
 Член 2
 1. Митническите органи получават пълна информация за изискванията, предписани от закони или подзаконови нормативни актове, които могат да доведат до извършване на контрол, различен от митническия.
 2. Когато е налице необходимост от други контролни мерки, митническите органи осигуряват информацията до въпросните служби и си сътрудничат с тях.
 Член 3
 Организация на контрола
 1. Когато на едно и също място се налага провеждане на няколко различни контролни мерки, компетентните служби предприемат всички необходими действия, така че да ги проведат едновременно, ако това е възможно, или с минимално отлагане. Те полагат необходимите усилия да координират изискванията си във връзка с документите и информацията.
 2. В частност компетентните служби предприемат всички необходими действия за необходимия персонал и помещения на мястото на провеждане на съответния контрол.
 3. Чрез изрично делегиране на пълномощия от страна на компетентните служби митническите органи могат да провеждат самостоятелно всички или част от контролните мерки, за които отговарят тези служби. В такива случаи тези служби осигуряват на митническите органи предоставяне на необходимите средства.
 Член 4
 Резултати от контролните мерки
 1. По всички разгледани от настоящата конвенция въпроси контролните служби и митническите органи обменят наличната си информация в най-кратки срокове, за да гарантират ефективността на провеждания контрол.
 2. Въз основа на резултатите от проведените контролни мерки компетентните служби решават за последващия режим на стоките и при необходимост информират службите, отговарящи за друг контрол. На основание на това решение митническите органи налагат на стоките подходящия митнически режим.
 ПРИЛОЖЕНИЕ 2
 МЕДИКО-САНИТАРНА ИНСПЕКЦИЯ
 Член 1
 Принципи
 Извършването на медико-санитарна инспекция е съобразно принципите, определени